**ÅRSMELDING FOR 2024**

**FINNSNES MISJONSFORSAMLING (FIMIS)**

Styret har dette året bestått av Even Petter Olsen (leder), Ragnar Falch Gundersen (nestleder), Mette Algrøy Syrstadeng (sekretær), Benjamin Espeland og Karoline Belt (styremedlemmer), Alf Tråsdahl (varamedlem). Kristin Bakeng Olufsen har vært kasserer og Arne Harald Steilbu revisor.

Vi har hatt 9 styremøter og behandlet 80 saker. For det meste har vi møtt hverandre fysisk på Nordborg eller hjemme hos en i styret, men vi har også hatt en dialog på Messenger- gruppa som er opprettet for styret. En vesentlig del av arbeidet til styret er å arrangere søndagsmøtene, men vi drøfter også andre saker. Noen av de konkrete sakene vi har arbeidet med:

Konfirmasjon og dåp. Romjulsfest. Bytte av lokaler.

Første møte i vårhalvåret var 7.januar, siste 16.juni. På høsten startet vi opp igjen 18.august og avsluttet med søndagsmøte 22.desember. Omtrent en gang i måneden har vi møte med nattverd, og på de fleste møtene er det eget opplegg for barna, oftest delt i 2 grupper og noen ganger også ungdomsgruppe. Etter alle møtene er det bevertning som bidrar til at mange blir igjen etter møtet og prater med hverandre. 18.februar hadde vi besøk fra Metodistkirken, og 17.november deltok vi på gudstjeneste hos dem i stedet for å ha et eget møte. I februar hadde vi møteuke med Harald Tjervåg. 27.desember kunne vi igjen invitere til romjulsfest. På møtene kommer det jevnt over 70 personer på møtene.

I løpet av året ble et barn døpt i forsamlingen og 2 ungdommer ble konfirmert.

Nytt av året er at vi har startet opp med temasamlinger en gang i mnd, det er på torsdager.

27.oktober flyttet vi møtene fra møtesalen på Nordborg ungdomsskole til møtesalen på Nordborg videregående skole.

Forsamlingen hadde pr. 31.desember 49 (41 i fjor) betalende medlemmer.

De totale gaveinntektene for 2023 er 671 003 (i fjor 710 112 kroner). Mye av gavene kommer inn via 29 faste giveravtaler. Vi oppfordrer enda flere til å tegne en avtale om dette!

En engasjert søndagsskolegjeng sørger for at barna får forkynning på sine premisser. Et styremedlem, Mette, har nå rollen som koordinator for den gruppen.

I løpet av året har tilbudet om sjelesorg mer eller mindre falt bort. Det har ikke vært en bevisst strategi, men kommer av at hun som ledet an flyttet til et annet sted i landet. Vi har fordelt bønnelapper for de som går i forsamlingen vår ut blant medlemmene, og medlemmer av forsamlingen har deltatt i kampanjen 30 dagers bønn for muslimer. En gang i uka, onsdager, er det digitalt bønnemøte.

Familien Tone og Ole Bjarne Tråsdahl med sine nå 4 barn Alf Ivar, Benjamin, Caspian og Daniel er fortsatt misjonærer i Japan.

Det er flott og givende å oppleve at så mange kommer på søndagsmøtene i vår forsamling! Vi i styret ønsker å takke alle som har bidratt på møtene i året som har gått, dere har bidratt til at fellesskapet vårt blir rikt for oss alle. Vi er alle en del av Herrens menighet, og vi har alle en viktig plass hos Han og blant våre brødre og søstre. Takk til Gud vår skaper, Jesus vår frelser og Hellige Ånd vår helliggjører!

Even P. Olsen Ragnar Falch Gundersen

Mette Algrøy Syrstadeng Benjamin Espeland

Karoline Belt Alf Tråsdahl